CELEX: 62011TN0595
Language: lv
Date: 2011-11-24 00:00:00
Title: Lieta T-595/11 P: Apelācijas sūdzība, ko par Civildienesta tiesas 2011. gada 14. septembra spriedumu lietā F-12/09 A /Komisija 2011. gada 24. novembrī iesniedza A

18.2.2012   
            
            
               LV
            
            
               Eiropas Savienības Oficiālais Vēstnesis
            
            
               C 49/25
            
         Apelācijas sūdzība, ko par Civildienesta tiesas 2011. gada 14. septembra spriedumu lietā F-12/09 A/Komisija 2011. gada 24. novembrī iesniedza A
   (Lieta T-595/11 P)
   2012/C 49/46
   Tiesvedības valoda — franču
   
      Lietas dalībnieki
   
   
      Apelācijas sūdzības iesniedzējs: A (Port-Vendres, Francija) (pārstāvji — B. Cambier, A. Paternostre un L. Levi, avocats)
   
      Otra lietas dalībniece: Eiropas Komisija
   
      Prasījumi
   
   Apelācijas sūdzības iesniedzēja prasījumi Vispārējai tiesai ir šādi:
   
               —
            
            
               atcelt Eiropas Savienības Civildienesta tiesas 2011. gada 14. septembra spriedumu lietā F-12/09;
            
         
               —
            
            
               līdz ar to apmierināt prasījumus, kurus apelācijas sūdzības iesniedzējs ir izvirzījis pirmajā instancē, proti:
               
                           —
                        
                        
                           atcelt lēmumus, ar kuriem Eiropas Komisija atteicās samaksāt apelācijas sūdzības iesniedzējam kompensācijas saskaņā ar Civildienesta noteikumu 73. pantu, un piespriest Eiropas Komisijai nekavējoties samaksāt apelācijas sūdzības iesniedzējam minētās kompensācijas, kā arī papildu kompensāciju atbilstoši vispārējām civiltiesībām, ņemot vērā starpību starp reāli nodarīto zaudējumu summu un daļu no šiem zaudējumiem, ko kompensē atbilstoši Civildienesta noteikumu 73. pantam;
                        
                     
                           —
                        
                        
                           piespriest Komisijai samaksāt apelācijas sūdzības iesniedzējam kavējuma procentus, kas aprēķināti sākot no 2004. gada decembra — no brīža, kurā bija jāatzīst slimības arodizcelsme, nodarīto zaudējumu apjoms un viņa veselības stāvokļa stabilitāte;
                        
                     
                           —
                        
                        
                           piespriest Komisijai samaksāt apelācijas sūdzības iesniedzējam jebkuru summu, kas Vispārējai tiesai šķiet atbilstoša, lai kompensētu apelācijas sūdzības iesniedzējam nodarīto morālo kaitējumu, ņemot vērā medicīnas procedūrās, ko viņam veica Eiropas Komisijas dienesti, daudzās pieļautās kļūdas un pārkāpumus;
                        
                     
                           —
                        
                        
                           piespriest atbildētājai atlīdzināt tiesāšanās izdevumus abās instancēs.
                        
                     
         
      Pamati un galvenie argumenti
   
   Savas apelācijas sūdzības pamatošanai apelācijas sūdzības iesniedzējs izvirza trīs pamatus.
   
               1.
            
            
               Ar pirmo pamatu tiek apgalvots saprātīga termiņa ievērošanas principa, rūpības principa, tiesiskās paļāvības principa pārkāpums, kā arī lietas faktu sagrozīšana.
            
         
               2.
            
            
               Ar otro pamatu tiek apgalvots tiesību uz pilnīgu nodarīto zaudējumu atlīdzināšanu pārkāpums.
            
         
               3.
            
            
               Ar trešo pamatu tiek apgalvots, pirmkārt, Eiropas Savienības Civildienesta noteikumu 73. un 90. panta un labas pārvaldības, procesuālās ekonomijas, atpakaļejoša spēka aizlieguma, tiesību normu hierarhijas principu, konsolidēšanas jēdziena pārkāpums un, otrkārt, lietas faktu un apelācijas sūdzības iesniedzēja argumentācijas sagrozīšana.